קרויזר נולד וגדל סנטה רוזה, קליפורניה. ב-1992 סיים לימודים באקדמיה הימית של ארצות הברית והתגייס לצי ארצות הברית, הוא בחר לשרת בכוחות האוויר, והוכשר כטייס מסוקים. ב-1999, בצעד נדיר, עשה הסבה למטוסי קרב והוסמך כטייס קרב בצי האמריקני. כטייס קרב לחם קרויזר במבצע חופש לעיראק ושירת במגוון תפקידי מטה ופיקוד בצי ובהם פיקוד על טייסת מטוסי &lt;a href="F/A-18%20%D7%94%D7%95%D7%A8%D7%A0%D7%98"&gt;F/A-18 הורנט&lt;/a&gt;. בהמשך מונה לפקד על נושאת המטוסים תאודור רוזוולט. קרויזר הודח מתפקידו לאחר שבתגובה לכך שפיקוד הצי האמריקני סירב לפנות מספינתו יותר ממאה מאנשי צוותו שחלו בקורונה, שלח מכתב לכלי התקשורת שבו חשף את המצב בספינה. אף שבעקבות מכתבו אנשיו פונו לקבלת טיפול, מזכיר הצי תומאס מודלי הדיח אותו מתפקידו כי חרג מסמכותו כשחשף את הפרשה לציבור.